**Ministru kabineta noteikumu projekta**

**„Valsts un Eiropas Savienības atbalsta piešķiršanas, administrēšanas un uzraudzības kārtība pasākuma „Ieguldījumi mežu attīstībā un mežu dzīvotspējas pilnveidošanā” apakšpasākuma „Atbalsts meža bojājumu profilaksei un atjaunošanai, ko nodarījuši ugunsgrēki, dabas katastrofas, katastrofāli notikumi” aktivitātē „Meža ugunsgrēku, kaitēkļu un slimību monitoringa iekārtu un sakaru aprīkojuma ierīkošana un uzlabošana” īstenošanai”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Lauksaimniecības un lauku attīstības likuma 5.panta ceturtā un septītā daļa;Eiropas Parlamenta un Padomes 2013.gada 17.decembra Regula Nr.1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr.1698/2005 (Eiropas Savienības Oficiālais Vēstnesis, 2013.gada 20.decembris, Nr. L 347/487) (turpmāk – Regula Nr.1305/2013);Latvijas lauku attīstības programma 2014.–2020.gadam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijā un pārējās Eiropas Savienības dalībvalstīs sākas jaunais 2014.–2020.gada Eiropas Savienības fondu plānošanas periods, un ir apstiprināta Latvijas lauku attīstības programma 2014.–2020.gadam. Tāpēc nepieciešams tiesiskais regulējums atbalsta pasākuma „Ieguldījumi mežu attīstībā un mežu dzīvotspējas pilnveidošanā” apakšpasākuma „Atbalsts meža bojājumu profilaksei un atjaunošanai, ko nodarījuši ugunsgrēki, dabas katastrofas, katastrofāli notikumi” īstenošanai (turpmāk – atbalsta pasākums).Regulas Nr.1305/2013 24.pantā minētais atbalsta pasākums ietver gan atbalstu mežaudžu atjaunošanai pēc meža ugunsgrēkiem vai dabas katastrofām (tiesisko regulējumu nosaka **Ministru kabineta 2015. gada 4. augusta noteikumi Nr. 455 „**Kārtība, kādā piešķir, administrē un uzrauga valsts un Eiropas Savienības atbalstu pasākuma „Ieguldījumi meža platību paplašināšanā un mežu dzīvotspējas uzlabošanā” īstenošana**i**”), gan arī atbalstu uzlabojot ugunsdrošības uzraudzību un pilnveidojot meža kaitēkļu un slimību monitoringu. Atbalsta pasākuma aktivitātē „Meža ugunsgrēku, kaitēkļu un slimību monitoringa iekārtu un sakaru aprīkojuma ierīkošana un uzlabošana” atbalsta saņēmējs ir valsts iestādes, kuru funkcijās ietilpst meža ugunsdrošības uzraudzība vai meža kaitēkļu un slimību monitorings.Attiecībā uz pasākuma profilakses daļu Eiropas Komisijā saskaņotā Latvijas Lauku attīstības programma 2014.–2020. gadam nosaka, ka aktivitātē „Meža ugunsgrēku, kaitēkļu un slimību monitoringa iekārtu un sakaru aprīkojuma ierīkošana un uzlabošana” atbalsta saņēmējs ir valsts iestādes, kuru funkcijās ietilpst meža ugunsdrošības uzraudzība vai meža kaitēkļu un slimību monitorings, savukārt aktivitātē „Ugunsgrēkos un citās dabas katastrofās cietuša meža potenciāla atjaunošana” atbalsta saņēmēji ir privātās meža zemes tiesiskie valdītāji, meža īpašnieku kooperatīvi, apvienības un pašvaldības atbalstu to meža bojājumu profilaksei un atjaunošanai, ko izraisījuši meža ugunsgrēki, dabas katastrofas un katastrofāli notikumi, tostarp kaitēkļu invāzijas un slimību uzliesmojumi un ar klimatu saistīti apdraudējumi. Lai arī Regula Nr.1305/2013 dalībvalstīm nosaka rīcības brīvību, tomēr, ieviešot regulu, izvēlētie nosacījumi ir aprakstīti Lauku attīstības programmā un balstīti uz visaptverošu SVID analīzi.Latvijā meža ugunsdrošības uzraudzība un meža ugunsgrēku atklāšana, ierobežošana un likvidēšana ir viena no Valsts meža dienesta publiskajām funkcijām. Savukārt Latvijas Valsts mežzinātnes institūta „Silava” funkcijās ietilpst meža kaitēkļu un slimību monitorings. Atbalsta pasākums nodrošinās ilgtspējīgu meža apsaimniekošanu, attīstot un pilnveidojot profilaktiskos pasākumus. Pasākumā plānotās darbības ļaus attīstīt meža ugunsdrošības novērošanas iekārtu un sakaru aprīkojuma tīkla pilnveidi, nodrošinot Valsts meža dienestu ar iepriekšminēto funkciju izpildei nepieciešamajām sakaru iekārtām, programmatūrām un citām ar atbalsta pasākumu saistītajām vajadzībām, stiprinot meža ugunsdrošības un ugunsdzēsības kapacitātes, lai tā tiktu stiprināta arī valsts drošība. Īstenojot noteikumu projekts 14.3. apakšpunktā minēto darbību – sakaru tīkla uzturēšanu, pēc projekta ieviešanas to plānots finansēt no esošā valsts budžeta finansējuma.Saskaņā ar Meža un saistīto nozaru attīstības pamatnostādnēm 2015.–2020.gadam ir plānota attālinātās meža ugunsdrošības novērošanas sistēmas izveide ar sešiem novērošanas punktiem atbilstoši noteikumu projekta 14.2. apakšpunktā minētās darbības mērķim. Izveidotās attālinātās novērošanas sistēmas uzturēšanas izmaksas pēc projekta ieviešanas vēl nav precīzi zināmas, jo tehnoloģijas strauji attīstās, taču plānots izveidot sistēmu ar, cik vien iespējams, zemām uzturēšanas izmaksām, iespēju robežās to finansējot no piešķirtā valsts budžeta finansējuma un pēc nepieciešamības pieprasot piešķirt papildu finansējumu no valsts budžeta līdzekļiem.Latvijā ugunsnedrošajā laikposmā torņos tiek nodarbināti torņu dežuranti. Savukārt lielā daļā Eiropas Savienības dalībvalstu, arī Lietuvā, meža ugunsgrēku atklāšanā tiek izmantotas dažādas attālinātās novērošanas metodes. Līdzšinējai praksei mūsu valstī, kad meža ugunsgrēkus no ugunsnovērošanas torņiem atklāj torņu dežuranti, ir vairāki trūkumi. Torņu dežurantu novērojumus nevar izmantot sliktos laikapstākļos, kad ir apgrūtināta redzamība krēslas, tumsas, miglas vai piedūmojuma dēļ. Turklāt var netikt pamanīti arī nelieli uguns avoti. Nelabvēlīgos laikapstākļos, kad ir stiprs vējš, torņu dežurants drošības apsvērumu dēļ nevar uzturēties ugunsnovērošanas tornī. Darba apstākļi ugunsnovērošanas tornī karstā vai vējainā laikā ir smagi, jo torņa kabīnē ir paaugstināta temperatūra un tā ir pakļauta svārstībām, kuru amplitūda ir atkarīga no torņa konstrukcijas un vēja stipruma. Smagie darba apstākļi un ierobežotā darbaspēka pieejamība mazapdzīvotos lauku apvidos apgrūtina darbaspēka piesaistīšanu sezonas darbam ugunsnovērošanas torņos, kā arī citos ar ugunsdzēsību saistītos darbos. Lai nodrošinātu operatīvu meža ugunsgrēku atklāšanu jebkuros laikapstākļos visu diennakti un līdz ar to savlaicīgu meža ugunsgrēku likvidāciju, jāizmanto mūsdienu tehnoloģiskās iespējas, izveidojot attālinātās novērošanas sistēmu.Noteikumu projekta 14.4. apakšpunktā ietvertās darbības – kaitēkļu un slimību monitoringa iekārtu un sakaru aprīkojuma tīkla izveidošanas un pilnveidošanas – izmaksas veido iekārtas un programmatūras kukaiņu un slimību skarto teritoriju telpiskās informācijas iegūšanai, lai novērtētu izmaiņas veģetācijas struktūrā, piemēram, nosakot koku vainagu, defoliācijas pakāpi teritorijās, kurā iespējama masveida kukaiņu savairošanās. Tāpat tās var ietvert iekārtas gaisa temperatūras, vēja virzienu un ātruma, atmosfēras nokrišņu un citu meteoroloģisko elementu reģistrēšanai kukaiņu monitoringa teritorijās. 14.4. apakšpunktā minētās darbības pēc projekta ieviešanas plānots finansēt no esošā valsts budžeta finansējuma.Infrastruktūra, kas izveidota, īstenojot darbības programmas “Izaugsme un nodarbinātība” 5. tematisko mērķi, nevar tikt pārbūvēta, atjaunota vai pilnveidota vismaz piecus gadus pēc konkrēta KP fondu projekta pabeigšanas.Atbalsta pasākumā iekļautās darbības veicinās oglekļa saglabāšanu un piesaisti mežsaimniecībā. Tā, piemēram, meža ugunsgrēku radīto ekonomisko, sociālo un ekoloģisko seku mazināšanā būtiska ir savlaicīga meža ugunsgrēka vietas atklāšana, ilgtermiņā dodot iespēju palielināt mežaudzēs uzkrātā oglekļa apjomu.  |
| 3. | Projekta izstrādē iesaistītās institūcijas | Zemkopības ministrija, Valsts meža dienests, Latvijas Valsts mežzinātnes institūts „Silava” un Lauku atbalsta dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību,****tautsaimniecības attīstību un administratīvo slogu** |
| Sabiedrības mērķgrupas, kuras tiesiskais regulējums ietekmē vai varētu ietekmēt | Paredzami divi atbalsta pretendenti – valsts iestādes, kuru funkcijās ietilpst meža ugunsdrošības uzraudzība vai meža kaitēkļu un slimību monitorings. |
| Tiesiskā regulējuma ietekme uz tautsaimniecību un administratīvo slogu | Noteikumu projektā paredzētā kārtība ļaus nodrošināt atbalsta pasākuma īstenošanu, piešķirot atbalstu pretendentiem, kas atbildīs atbalsta saņemšanas nosacījumiem.Tā kā līdzīgi atbalsta pasākumi bija arī iepriekšējā plānošanas periodā no 2007. līdz 2013.gadam, turpmākajos gados administratīvais slogs nepalielināsies, jo tiek saglabāta iepriekšējā perioda atbalsta administrēšanas pieeja. Tas nozīmē, ka pretendenti jau būs informēti par atbalsta pasākuma nosacījumiem un pamatprincipiem. Noteikumu projekta izstrādes laikā vairakkārt ir notikuši informatīvi pasākumi par jaunajā plānošanas periodā gaidāmajiem atbalsta pasākumiem. |
| Administratīvo izmaksu monetārs novērtējums. | Atbalsta pasākumā paredzami divi atbalsta pretendenti.Aprēķiniem izmantoti šādi pieņēmumi:* vidējā darba alga – 4,32 *euro* stundā (Centrālās statistikas pārvaldes dati: 2013.gada mēneša vidējā darba samaksa – 716 *euro*, 2014.gadā – 165,58 stundas mēnesī));
* degvielas cena – 1,1 *euro* litrā;
* degvielas patēriņa maksimums – 10 litri uz 100 kilometriem.
1. **Dokumentu sagatavošana un iesniegšana Lauku atbalsta dienestā**

Pretendents iesniedz Lauku atbalsta dienestā projekta iesniegumu un pretendenta deklarāciju (saskaņā ar Ministru kabineta 2014.gada 30.septembra noteikumiem Nr.598 “Noteikumi par valsts un Eiropas Savienības atbalsta piešķiršanu, administrēšanu un uzraudzību lauku un zivsaimniecības attīstībai 2014.–2020.gada plānošanas periodā”), kā arī, ja nepieciešams, papildu informāciju (izziņas atbilstoši konkrētajam atbalsta apakšpasākumam). Tiek pieņemts, ka pretendenta deklarācijas aizpildīšana un projekta iesnieguma aizpildīšana aizņems 24 stundas. **C1a** = **(**4,32 x 24) x 2 x 1 = 207,36 *euro* Tiek pieņemts, ka atbalsta pretendents ierodas Lauku atbalsta dienesta reģionālajā pārvaldē ar automašīnu. Braukšanas attālums līdz tuvākajai Lauku atbalsta dienesta nodaļai un atpakaļ – vidēji 68 km (Pilvere I., Nipers A., Kozlinskis V., Tetere V. u.c. *Administratīvā sloga un izmaksu izvērtējums lauksaimniekiem.* 2007.)**C1b =** (68 km x 10/100) x 1,1 x 2 x 1 = 14,96 *euro*Dokumentu sagatavošanas un iesniegšanas izmaksas kopā:**C1 = C1a + C1b =** 207,36 + 14,96 = 222,32 *euro*1. **Projekta iesnieguma izvērtēšana**

Lauku atbalsta dienests izvērtē projekta iesniegumu un pieņem lēmumu. Projekta izvērtēšanai un lēmuma pieņemšanai Lauku atbalsta dienestā tiek izmantoti šādi pieņēmumi par laika patēriņu:* vērtē projekta iesnieguma atbilstību galvenajiem atbalsta saņemšanas nosacījumiem (2 pretendenti) – 40 minūtes (0,67 stundas);
* vērtē projekta iesnieguma atbilstību administratīvajiem kritērijiem (2 pretendenti) – 480 minūtes (8 stundas);
* lēmuma pieņemšana un pretendenta informēšana (2 pretendenti) – 120 minūtes (2 stundas)

**C2 =** 4,32 x (0,67) x 2 + 4,32 x 8 x 2 + 4,32 x 2 x 2 = 92,48 *euro***Kopējās administratīvās izmaksas:****Ckopā =** 222,32 + 92,48 **=** 315 *euro* |
| Cita informācija | Nav |

|  |
| --- |
| **III. Tiesību akta projekta ietekme uz valsts****budžetu un pašvaldību budžetiem** |
| **Rādītāji** | **2016.** | Turpmākie trīs gadi (*euro*) |
| **2017.** | **2018.** | **2019.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējā gadā | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 620 211 | 620 211 | 620 211 | 620 211 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 620 211 | 620 211 | 620 211 | 620 211 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 912 075 | 912 075 | 912 075 | 912 075 |
| 2.1. valsts pamatbudžets | 0 | 912 075 | 912 075 | 912 075 | 912 075 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | –291 864 | –291 864 | –291 864 | –291 864 |
| 3.1. valsts pamatbudžets | 0 | –291 864 | –291 864 | –291 864 | –291 864 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  | 291 864 | 291 864 | 291 864 | 291 864 |
|  |  |  |  |
|  |  |  |  |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 |
| 5.2. speciālais budžets |  |  |  |  |  |
| 5.3. pašvaldību budžets |  |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Tā kā maksājumu apmērs ir atkarīgs no iesniegto projektu pieteikumu daudzuma un tas starp gadiem var atšķirties, tad kopumā prognozētie izdevumi pa gadiem nav precīzi aprēķināmi. Aprēķina pamatā ir programmā kopumā pieejamais finansējums atbalsta pasākumam un iepriekšējā perioda rezultātu izvērtējums. Kopējais publiskais finansējums atbalsta pasākumā ir EUR 5 560 373, no kuriem EUR 4 560 373 ir paredzēti šajos noteikumu minētajiem profilaktiskajiem pasākumiem, bet atlikusī daļa – mežaudžu atjaunošanai pēc katastrofām. EUR 4 560 373 (kur ELFLA budžets ir 3 101 054 EUR, bet Latvijas – EUR 1 459 319) |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | ELFLA atbalsta saņēmējiem 2016. gadā un turpmākajos tiks izmaksāts atbalsts no Zemkopības ministrijas budžeta apakšprogrammas 65.08.00. „Maksājumu iestādes izdevumi Eiropas Lauksaimniecības fonda lauku attīstībai (ELFLA) projektu un pasākumu īstenošanai (2014–2020)”, un finanšu līdzekļi tiks pieprasīti normatīvajos aktos noteiktajā kārtībā no 74.resora „Gadskārtējā valsts budžeta izpildes procesā pārdalāmais finansējums” programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |

|  |
| --- |
| **IV. Tiesību akta projekta ietekme uz spēkā** **esošo tiesību normu sistēmu** |
| 1. | Nepieciešamie saistītie tiesību aktu projekti | Grozījumi citos normatīvajos aktos nav nepieciešami. |
| 2. | Atbildīgā institūcija | Zemkopības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas** **starptautiskajām saistībām** |
| 1. | Saistības pret Eiropas Savienību  | Eiropas Parlamenta un Padomes 2013.gada 17.decembra Regula Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr.1698/2005 |
| 2. | Citas starptautiskās saistības  | Nav |
| 3. | Cita informācija  | Nav |
|  **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2013.gada 17.decembra Regula Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr.1698/2005 (turpmāk – regula Nr. 1305/2013) |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula Nr. 1305/2013 24.pants | Noteikumu projekta 1.1.apakšpunkts | Komisijas regulas Nr. 1305/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regula Nr. 1305/201324.pants | Noteikumu projekta 5. punkts | Komisijas regulas Nr. 1305/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| **Attiecīgā ES tiesību akta datums, numurs un nosaukums** | **Komisijas 2014. gada 25. jūnija Regula (ES) Nr.** [**702/2014**](http://eur-lex.europa.eu/eli/reg/2014/702?locale=LV)**, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu** |
| Regula Nr. 1305/2013 34.pants | Noteikumu projekta 1.2. apakšpunkts | Komisijas regulas Nr. 1305/2013prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
|  |  |  |  |
|  **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Projekts šo jomu neskar. |

|  |
| --- |
| **VI. Sabiedrības līdzdalība un** **komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekta izstrādes laikā vairakkārt ir notikuši informatīvi pasākumi par jaunajā plānošanas periodā gaidāmajiem atbalsta pasākumiem, tostarp sniegta informācija arī par atbalstu profilaktiskajiem pasākumiem. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Projekts šo jomu neskar. |
| **VII. Tiesību akta projekta izpildes nodrošināšana** **un tās ietekme uz institūcijām** |
| 1. | Projekta izpildē iesaistītās institūcijas | Lauku atbalsta dienests,Valsts meža dienests unLatvijas Valsts mežzinātnes institūts „Silava” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
|  | Cita informācija | Projekts šo jomu neskar. |

Zemkopības ministrs J.Dūklavs

26.05.2016. 14:26

2502

I.Vaite

67027453, Iveta.Vaite@zm.gov.lv